KUUENDA KOOSSEISU

OTSUS

Haapsalu,								18. detsember 2009 nr 
									Eelnõu

Maa munitsipaalomandisse taotlemine

Juhindudes maareformi seaduse § 25, § 28 lg 1 p 3, Vabariigi Valitsuse 02.06.2006 määrusega nr 133 kinnitatud Maa munitsipaalomandisse andmise korra § 6, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna munitsipaalomandisse vastavalt korralduse lisaks olevatele asendiplaanile Haapsalu linnas asuv Väike viik – pindala 168266 m2, sihtotstarve – veekogude maa (006, V).
	
2.	Otsus jõustub avalikustamisega.

3.	Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. 
Väike viik on merest eraldatud maismaaribaga, mis on tekkinud maakerke tulemusena. Veevahetus merega toimub kolme kanali kaudu, milledele on paigaldatud pärast süvendamist lüüsid. Looduslikku veevahetust Väikese viigi ja mere vahel ei toimu.
Väike viik on kantud keskkonnaregistrisse eraldiseisva siseveekoguna kui looduslik järv.

Väikese viigi veealuse maa munitsipaalomandisse andmise otsustab linnavalitsuse taotluse alusel Lääne maavanem.
Haapsalu Linnavalitsusele on 2009 aastal esitanud taotlusi Väikese viigi veekogu põhja küttekollektorite paigaldamiseks. Kuna praegu on tegemist riigi omandis oleva maaga, on reformimata maa ajutisel valitsejal, maavanemal, õigus võtta riigi nimel vastu tehnovõrgu või –rajatise rajamiseks piiratud asjaõigusega koormamisega seotud otsuseid ja teostada toiminguid.
Lääne maavanem on andnud linnavalitsusele oma seisukoha, et riigimaa ajutisel valitsejal on õigus, mitte kohustus, võtta riigi nimel vastu vastavaid otsuseid. Maavanem on teinud ettepaneku taotleda Väikese viigi maaüksus munitsipaalomandisse. Samuti andnud teada, et riigil puudub huvi ja vajadus selle maa riigi omandisse jätmiseks.  

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea